section_heading: Povijest i nastanak
paragraph_text: Hrvatska stranka prava obnovljena je 25. veljače 1990. godine u Zagrebu. U vrijeme srpske agresije i Domovinskog rata Hrvatska stranka prava osnovala je vojne postrojbe za obranu suvereniteta i samostalnosti hrvatske države, pod nazivom Hrvatske obrambene snage. U ratnim okolnostima Hrvatska stranka prava 1993. godine doživljava prve raskole i međusobna previranja i pravaška ideja doživljava prve ozbiljne udarce. Dio članstva Hrvatske stranke prava 2009. godine bilo je prisiljeno, poput osnivača stranke dr. Ante Starčevića, osnovati novu pravašku stranku, pod nazivom Hrvatska stranka prava dr. Ante Starčevića, kao nasljednicu izvorne pravaške ideje Oca Domovine.